**แนวทางการประเมินผลการปฏิบัติงานด้านบัญชีของ ตร. ประจำปีงบประมาณ พ.ศ.2561**

**เรื่องที่ 1 - 3**

**ท้ายหนังสือ ตร. ที่ 0010.33/ ว 15 ลง 5 เม.ย.61**

............................................................................................

การประเมินผลการปฏิบัติงานด้านบัญชีของ ตร. ประจำปีงบประมาณ พ.ศ.๒๕61 เป็นการประเมินความสำเร็จในการจัดทำบัญชีการเงิน ซึ่งส่งผลให้รายงานการเงินมีความถูกต้อง ครบถ้วน เป็นปัจจุบัน จึงให้ บช.ต้นสังกัด และหน่วยงานผู้เบิกดำเนินการ ดังนี้

1. ดำเนินการตามเกณฑ์การประเมินผลการปฏิบัติงานด้านบัญชีของ ตร. ประจำปีงบประมาณ พ.ศ.2561 ดังนี้

1.1 หน่วยงานผู้เบิกดำเนินการตามเกณฑ์การประเมินผลการปฏิบัติงานด้านบัญชี ของ ตร. เรื่องที่ 1 - 3 (ตามเอกสารแนบ)

1.2 หน่วยงานผู้เบิกประเมินตนเองตามแบบประเมินที่กรมบัญชีกลางกำหนด (แบบ สรก.61 – 1)

1.3 หน่วยงานระดับ บช. ที่มีหน่วยงานผู้เบิกในสังกัดประเมินภาพรวม บช. ตามแบบประเมินที่กรมบัญชีกลางกำหนด (แบบ สรก.61 – 1)

2. การจัดส่งเอกสาร ประกอบการประเมินในรูปแบบของแผ่นบันทึกข้อมูล (CD-ROM)

2.1 หน่วยงานผู้เบิก

(1) เอกสารที่จัดส่งเป็นรายเดือน ให้ กช. ภายในวันที่ 7 ของเดือนถัดไป

เรื่องที่ 1 ความถูกต้อง ข้อ 1.1.1 และ 1.1.2

เรื่องที่ 3 ความรับผิดชอบ ข้อ 3.1

(2) เอกสารที่จัดส่งเป็นรายไตรมาส ให้ กช. ภายในวันที่ 5 ของวันสิ้นไตรมาส เรื่องที่ 1 ความถูกต้อง ข้อ 1.2.1 1.2.3 และ 1.2.4

(3) เอกสารที่จัดส่งเป็นรายปี ให้ กช. ภายในวันที่ 5 ต.ค.61 เรื่องที่ 1 ความถูกต้อง ข้อ 1.1.3 1.1.4 1.1.5 และ 1.1.6 เรื่องที่ 2 ความโปร่งใส ข้อ 2.1 และ 2.2

สำหรับข้อมูลตามข้อ 2.1 (1) และ (2) ของเดือน ต.ค.60 – มี.ค.61 ให้หน่วยจัดส่ง ให้ กช. ภายในวันที่ 20 เม.ย.61

(4) ส่งผลการประเมินการปฏิบัติงานด้านบัญชีของตนเองตามแบบประเมิน ที่กรมบัญชีกลางกำหนด (แบบ สรก.61 - 1) และเอกสารประกอบการประเมินในรูปแบบของแผ่นบันทึกข้อมูล (CD-ROM) ให้ บช.ต้นสังกัด(ถ้ามี) กช. และสำนักงานคลังจังหวัดในท้องที่จังหวัดที่หน่วยงานผู้เบิกตั้งอยู่ กรณีหน่วยงานผู้เบิกตั้งอยู่ในเขตพื้นที่กรุงเทพมหานครให้ส่งกองบัญชีภาครัฐ กรมบัญชีกลาง ภายในวันที่ 31 ต.ค.61

2.2 หน่วยงานระดับ บช. ที่มีหน่วยงานผู้เบิกในสังกัดส่งผลการประเมินการปฏิบัติงานด้านบัญชีภาพรวม บช. ตามแบบประเมินที่กรมบัญชีกลางกำหนด (แบบ สรก.61 - 1) ให้ ตร. (ผ่าน กช.) ภายในวันที่ 5 พ.ย.61

3. ให้ บช. ควบคุม กำกับ ดูแล การปฏิบัติงานด้านบัญชีของหน่วยงานผู้เบิกให้ถูกต้อง ครบถ้วน และเป็นปัจจุบัน